હા, એવું બની શકે કે સમાજમાં કોઈ શારીરિક શ્રમ વધારે કરતું હશે તો કોઈ માનસિક શ્રમ વધારે કરતું હશે, પણ જેઓ પાસે બુદ્ધિશક્તિ વધારે હોય તેઓ થોડો શારીરિક શ્રમ કરે અને જેઓ પાસે શારીરિક શ્રમ વધારે હોય તેઓ થોડો બૌદ્ધિક શ્રમ કરે તો બન્નેને લાભ થશે. બન્નેની શારીરિક શક્તિ અને માનસિક શક્તિ અને તેજસ્વિતામાં વધારો થશે. બન્નેના આરોગ્યમાં સુધારો થશે. બન્નેના દુર્ગુણો ઘટશે. સમાજ, રાષ્ટ્ર અને વિશ્વમાં સુખ અને શાંતિનો પ્રસાર થશે.